बिशुनपुरा(गढ़वा) : मुख्यालय स्थित प्रमंडल के एक मात्र विष्णु मंदिर परिसर में लगभग डेढ़ लाख की लागत से बनने वाली सामुदायिक भवन अधूरा पड़ा हुआ है। अधूरा भवन पूर्ण नही होते देख विशुनपुरा पोखरा चौक के ग्रामीणों में काफी रोष है। सामुदायिक भवन बनते बनते लगभग 2 वर्ष बीत गए लेकिन निर्माण कार्य पूर्ण नही हुआ यह भवन विधायक फंड के पैसे से निर्माण हो रहा था। इस भवन का विधायक प्रतिनिधि एवं प्रखंड अध्यक्ष के द्वारा शिलान्यास किया गया था। लेकिन यह अधूरा भवन बिकास के नाम पर सिर्फ मुह चिढ़ा रही है। ग्रामीण ललन गुप्ता, पप्पू गुप्ता, जितेंद्र शर्मा, राजेश चन्द्रवँशी, प्रवीण कुमार, परमानन्द ठाकुर, अगस्त कुमार, अरुण कुमार, उपेंद्र कुमार आदि लोगो ने कहा कि प्रतिनिधियों की मिली भगत का यह फल मिल रहा है जो आज यह सामुदायिक भवन अधूरा पड़ा हुआ है। लोगो ने कहा कि इस भवन का सिर्फ तीन दीवार तीन फीट का खड़ा किया गया है, लोगो ने बताया की इस कार्य को लेकर विधायक जी से हम लोग सम्पर्क करना चाहते है तो फोन भी उठाना मुनासिफ नहीं समझते है, कभी सम्पर्क भी हुआ तो कहते हैं की आप विधायक प्रतिनिधि से बात कीजिए, आप लोगो का काम हो जायेगा। ऐसा करते करते दो वर्ष से बीत गए, लेकिन भवन आज भी अधूरा पड़ा हुआ है। लोगो ने कहा कि त्योहार का समय आ गया है, त्योहार आते ही विष्णु मंदिर परिसर में हजारों श्रद्धालुओ की भीड़ हो जाती है, इसी कारण हम लोगो ने इस तीर्थ स्थल पर एक भवन का मांग किया था, लेकिन यह भवन बनते बनते लगभग दो वर्ष वित गए और आज भी अधूरा पड़ा हुआ है।